《送刘东山先生行边（三首）》
明代·储巏

天骄未能绝，古人重守边。
刍粟既飞挽，士卒仍屯田。
何为肉食人，此法日弃捐。
兹行理军实，重见洪熙前。
吾闻塞下议，诏许司徒专。
得志贵一时，成功论百年。
丁宁诫边吏，中国方晏然。

作者简介：（1457—1513）明扬州府泰州人，字静夫，号柴墟。成化二十年进士。授南京吏部考功主事，改郎中。历太仆卿、左佥都御史、户部侍郎，所至宿弊尽革。愤刘瑾所为，引疾求去，后起为吏部左侍郎，卒于官。博通古今，工诗文，淳行清修，好推引知名士。嘉靖初赐谥文懿。有《柴墟集》。